Sabin Muniategi

Sabin Muniategi Astorkia (Gautegiz-Arteaga, 1912ko abenduaren 11 - Errenteria, 1990eko ekainaren 17a) euskal idazlea izan zen.

Biografia 
Gernikako Aita Agustindarren eskolan egin zituen ikasketak. Filipinetan zegoela hasi zen euskaraz idazten. Euzkerea, Euzkadi, Eguna, Tierra Vasca-Eusko Lurra, Zeruko Argia, Olerti eta Goiz Argi agerkarietan eman zituen argitara lan aipagarrienak. Espainiako Gerra Zibilaren aurretik Lauaxeta ezagutu zuen eta haren lagun egin zen. Gerran parte hartu zuen eta espetxean egon zen. Muniategirenak dira Goiz Aize (1935), Bidean gora (1970), eta Betiko alorrean olerki bildumak. 1990ean, Olerki guztiak izeneko bilduma argitaratu zioten. Unamunoren El Otro obraren itzulpena ere egin zuen Ni ez izenburupean, nahiz eta oraindik ez den argitara eman.

 Lanak 
 Bidean-gora. Olerkiak (1970, Graf. Bilbao)
 Goiz-aize (1936, Zurrak)
 Olerki guztiak (1990, Karmel'')

Kanpo loturak 
  Sabin Muniategi literaturaren zubitegian

Erreferentziak 

Bizkaiko idazleak
Euskal Herriko poetak
Arteagarrak